C 288/10
LT
Europos Sąjungos oficialusis leidinys
2023 8 17
Šis produkto svorio pakeitimas buvo priimtas siekiant patikslinti, kad tik sūriai, sveriantys daugiau kaip 1 kg, gali būti parduodami supjaustyti dalimis.
Šiuo pakeitimu siekiama užtikrinti aukštą produkto pateikimo standartą.
Maži sūriai netinka dalijimui gabalėliais.
Pavyzdžiui, padalinus 0,5 kg sūrį į dvi 250 g porcijas gautųsi dvi puselės, o ne vienas gabalėlis.
Apsaugos asociacija siekia, kad sūris „Pecorino Crotonese“ ir toliau būtų parduodamas nepjaustytas ir (arba) supjaustytas dalimis, nes tai vienintelis galimas sūrio pateikimo vartotojams būdas.
Dalimis supjaustytas sūris bręsta greičiau, todėl nedidelis šviežio pekorino gabalėlis greitai įgyja beveik pusiau kieto sūrio savybes.
Maži sūriai, jei nėra apdorojami, greitai išdžiūva ir praranda savo juslines savybes.
Šis pakeitimas susijęs su produkto specifikacijos 9 straipsniu (logotipo sandara) ir bendrojo dokumento 3.6 punktu.
Dabartinė (produkto specifikacijos) 9 straipsnio ir bendrojo dokumento 3.6 punkto formuluotė: „Gaminio logotipas sudarytas iš dviejų dalių – kairėje pateikiamas grafinis ženklas, o dešinėje – užrašas.
Logotipas į sūrių galvas įdeginamas arba įspaudžiamas iškiliuoju spaudu, o šonuose įspaudžiamas užrašas.“
Naujas tekstas: Produkto specifikacijos 9 straipsnio tekstas: „Logotipą sudaro šonu paversta pirmoji žodžio „Crotone / Crotonese“ (liet.
Krotonė / Krotonės) raidė, t. y. raidė „C“, kad ji būtų panaši į avies galvą, o joje įterptas taškelis, vaizduojantis akį.
Raidė apsupta žodžiais: „PECORINO CROTONESE DOP“.
Šios detalės apibrauktos apskritimu, vaizduojančiu viso „Pecorino“ sūrio kontūrą.
Apskritimą apatiniame dešiniajame kampe skiria trikampis, vaizduojantis ką tik atpjauto „Pecorino“ sūrio gabalėlį.
Logotipo reikšmė suprantama tiesiogiai ir iš karto.
Tai logotipas, vaizduojantis sūrio produktą, konkrečiau – sūrį, pagamintą iš aukštos kokybės avių pieno.
Logotipe dar kartą pateikiami žodžiai „PECORINO CROTONESE DOP“ dviejose viena po kita einančiose eilutėse vinjetės dešinėje arba po ja.
Visada turi būti matomas visas logotipas.
Naudoti supaprastintą logotipą, t. y. kai nėra išorinio logotipo, leidžiama tik vinjetės versijoje.
Tačiau draudžiama daryti atvirkščiai – naudoti logotipą, kuriame vaizduojami tik žodžiai „Pecorino Crotonese“.
Apibendrinant galima pasakyti, kad yra trys leidžiamos logotipo versijos – horizontali, vertikali ir vinjetė.
Logotipo vinjetės versija ant „Pecorino“ turi būti išdeginta, įspaudžiama iškiliuoju spaudu ar maistiniais dažais vienoje sūrio pusėje.
Turi būti nurodytas raidinis skaitmeninis sūrinės identifikavimo kodas.
Jis gali būti atspausdintas tiesiai ant sūrio pirmiau nurodytais metodais arba pateikiamas etiketėje.
Sūrio šonai gali būti žymimi pasirinktinai.
Logotipą ant šios sūrio dalies leidžiama atgaminti nustatytais būdais.“